Lo-Renz-O/malagasy-sentence huggingface dataset:
Ny andininy manaraka aoriana, manomboka eo amin’ny toko fahefatra dia maneho izany. Nankaiza ny malalanao, ry tsara tarehy amin’ny vehivavy? Nivily nankaiza ny malalanao? Mba hiarahanay aminao hitady azy tdt 6 1 mamintina amin’ny fomba miaingitra ny alahelo, mila tsy ho zakan’ilay solemita io andininy io. Ory ny endriny ka nahatonga ireo vehivavy hanontany azy. Ny andininy manaraka eo ambany dia maneho izany alahelo izany. Hita ao amin’ny tdt 6 2 lasa nidina ho any an-tsahany ny malalako, dia any amin’ny tanim-boninkazo misy zava-manitra eo an-tsaha, hiandry ny ondriny eny amin’ny tanimboly sy hioty ny lilia maneho izany fa toa nifandao tsy afaka hihaona izy ireo. Mety hamoifo ilay malalany, nefa koa izy ho ory tanteraka. Ny épiphonème dia nahatonga ny fomba fandinika ho voazarazara satria niainga tamin’izy ireny no nahalalana ny hevitra efa voaresaka na ny mbola horesahina. Manome endrika hafa ny tdt ihany koa ny fisiany. Miakina tanteraka amin’ny fanakaran-kevitra lalina ny amin’ny tantara no nahafahana nanambara ireo hevitra ireo. Hoezahina haseho amin’ny alalan’ny fafana ny famintinana ny fandalinana natao mba hisongadinan’ireo sarin-teny manenika ny toe-javatra manelanelana.
Tononkalon’i jacques prévert38no nadikan’i ran e amin’ireo tononkalo miisa 54 hita ao amin’ny anjambolana. Ny fanatontosana ny fandikana teny teto dia nahitana lafiny nampiavaka azy satria ny tontolo malagasy no noezahin’izy ireo navohitra tao 39 ahitana izany ihany koa alin’ambohitromby 40 araka izany ny asa soratra niaingana niteraka aingam-panahy nahazahoana asa soratra vaovao niteraka tontolo vaovao .
Ny sojaben’ ny fakiolten’ teny aman-tsoratra sy siantsa maha olona ny talen’ny sampana teny sy lahabolana ary riba malagasy. Sitraka sy telina ihany koa no atolotra an’ andriamatoa randriamarolaza louis paul, filoha mpitarika amin’izao fanohanana ny asa izao andriamatoa randriamanalina daniel jules, mpitsara ny asa fikarohana andriamatoa rabenalisoa ravalitera jean, mpampianatra mpitarika nahafoy fotoana, tsy nitandro hasasarana ka nahatongavanay amin’izao dingana izao. Ny hazo ihany koa, hono, no vanon-ko lakana dia ny tany naniriany no tsara koa misaotra ireo ray aman-dreny sy ny fianakaviana nanohana anay tamin’izao asa fikarohana izao. Manantitra fisaorana mitafotafo anareo tapaka sy namana nitrotro amam- bavaka sy nankahery ary nanampy ara- pitaovana. Tsy hadino ihany koa ny distrikan’i faratsiho indrindra ireo olona nanaovana fanadihadiana. Singanina manokana ireo mpirango nanome anay malalaka ny fanazavana sy ireo hira marobe. Andriamanitra manan-karem-pahasoavana anie hamaly zato heny arivo tsy manam- pahataperana ny soa vitanareo tamina. Misaotra indrindra tompoko
Anisan’ny lehibe indrindra amin’ny varotra ny fitondrana ireo vokatra mankany an-tanan-dehibe, indray mandeha isan-kerinandro, dia ny sabotsy izany. Amin’ny efatra maraina no manainga ny fiara fitateram-bahoaka voalohany ; miainga ao tritriva mankany an-tanan-dehibe antsirabe manenjika io ora io ny mpivarotra ka amin’ny roa ora maraina dia efa mitatitra ny vokatra eo amin’ny fiantsonan’ny fiara. Ny olana dia ny fitaterana ny vokatra hatreny amin’ny toerana fiantsonan’ny fiara fitaterana, mbola mandeha an-tongotra mantsy ny ankamaroany vao tonga hatreny. Ny fiara fitaterana dia ireny fiara mazda ireny. Tsy dia mahazaka entana izy ireny, hany ka manjary voafetra ny vokatra mivoaka. Ankoatra izany dia ny vehivavy mazàna no mandeha mivarotra, tsy mahazaka entana firy anefa ny vehivavy, ka izay hany zakany ihany no entiny hamidy. Mampihena ny vokatra mivoaka izany, noho izany, mihena ny vola miditra
L’élevage concernant le caractéristique globale de l’élevage dans la région du vakinankaratra, il se répartit de façon presque équitable entre les bovins et les porcins. Les caprins et ovins étant presque inexistant au maximum 10 dans le district de faratsiho. Pour le petit élevage, on assiste à une prédominance du poulet entre 70et 90 des exploitations et des canards entre 10 et 30 des exploitation, enfin on peut noter la force présence d’étangs piscicoles environs 20 des exploitations dans le district de faratsiho. L’importance de l’élevage est confirmée par le développement plus ou moins remarquable par la filière lait et de l’élevage à cycle court. Des produits agricoles comme le mais ou le manioc contribuent parcellement à la consommation animale. Dans la région vakinankaratra, région à longue tradition laitière grâce à son climat et à sa topographie et à l’intervention de plusieurs opérateurs, sauf au niveau des grands opérateurs où l’élevage est très intensif, l’élevage est de type traditionnel. Les animaux sont parqués sur les hauteurs, la où l’extension de l’activité agricole a encore laissé un peu de place. L’herbe relativement abondante en saison de pluie est renforcé par des feuilles de patates, de pailles de riz, du ma s, suivant les saison et les disponibilités se l’exploitation. En saison sèche, l’herbe est courte et les matières première pour l’alimentation coûtent chers entraînant la sous alimentation des troupeaux, enfin, dans le moyen ouest betafo , l’élevage bovin prédominant est le système expansif de grands troupeaux de zébus sur de vaste étendues. L’élevage bovin deux zones d’élevages peuvent être distinguées dans la région la zone ouest à vocation d’élevage bovin extensive betafo ouest et qui est surtout un lieu de polarisation commerciale des zébus. La zone laitière constituée essentiellement de antsirabeii, antanifotsy, et de faratsiho.
Ny niandohan’ny anarana feraomby misy tantarany avokoa ny niandohan’ny zava-drehetra; araka izany dia tsy nataotao foana ilay anarana hoe feraomby fa misy heviny. Fiaro aomby no anarana niantsoana azy teo aloha fa noho ny fanitsihana nataon’ny tanororo eo am-panononana dia nahitsiny hoe feraomby. Izany hoe fiarovana aomby. Araka ny tantara dia ny fifaninana amin’ny hery tsy hita maso no nahatongavan’ny ndrianampanjaka tao anororo. Rehefa tonga tao izy dia voagejan’ireo mpanazary sihanaka ka nanao fifanarahana fa tsy mahazo miala ao amin’ny faritra alaotra intsony ndrianampanjaka fa mpahay zavatra ka notazomina hanasoa ny faritra. Nandritra ny fotoana nipetrahany teo tokoa dia namoaka ny fahaizana ananany izy ary hitam-poko hitam-pirenena fa nahomby sady nahasoa sy nahavanona ary nahavelona ny mponina anororo, tamin’izany dia ny anororo no fokontany nanankarena indrindra amin’ny lafiny rehetra tao amin’ny faritra. Rehefa ela ny ela, nanana fikasa ny hody any amin’ny tany nihaviany izy ka araka ny fepetra anefa dia tsy mahazo mody izy ka naleony nandositra. Nanao antsa izy alohany andehanany natrehan’ireo morarivo izany, sady nanafatra hoe izay toerana misy ny longy tehina vy no misy ny hazary. Rehefa nandeha ny antsa dia natsipiny ny longy ka nanjavona niaraka tamin’izay izy.
Fizarana voalohany ny lalao filazam-potoana misy karazam-potoana indroa miantoana ny fitantarana ny fotoan’ny zavatra tantaraina sy ny fotoam-pitantarana azy5 genette, 1972, tak. 77 ny fotoan’ny zavatra tantaraina dia ny fotoana nitrangan’ny trangan-javatra tantaraina. Ny fotoam-pitantarana dia ny fotoana itantarana ilay tranga nisy. Ny fotoana ao amin’ny tantara dia fotoana noforonin’ny mpanoratra ihany ka natao hoe solo fotoana6 fa ny fotoana ao amin’ny tantara fototra no tena fotoana.
Fiandrasam-paty ny alin iny ihany dia manomboka ny fiandrasam-paty. Manatrika izany avokoa ny fokonolona izay afaka miari-tory eo an-tanàna. Tolorana sakafo izy ireo amin izany vary sy hena omby , tolorana kafe, divay, toaka. Ireo mpiandry faty kosa amin izany dia mihira, ka hiram-pivavahana tsikirepika 56 hira betsimisaraka atsimo no ataony. Fahanana andro aman alina ireo mpiandry faty ireo, ka maharitra telo andro ny fiandrasam-paty. Marihina kosa anefa fa ny ray, ny reny, ny iray tampo dia tsy mahazo mihinana ny henan io omby io. Raha amin ny betsileo sy ny fiarahamonina hafa dia henan-dofo no iantsoana izany hena izany. Raha nanontany ilay raim-
Ala sarona namela hafatra taminay ravoajanahary charles, mpampianatra, hoc any ho any tsy maintsy misy mpanoratra tsy fantatra na tsy nampahafa. Ntarina, kanefa mahay manana baren-tsaina miafina tokony ho fatatry ny taranaka. Anjaranareo ny mitrandraka izany ka mampahafantatra ny besinimaro ny fisiany. Indraiodray aza, voadingana ao anatin’ny tantaran’ny literatiora malagasy izy ircny kanefa rnpanao tsy lazaina, nitondra ny anjara birikiny amin’ny fandrafotana ny literatiora malagasy.
Nanoratra tantaran’olo- malaza ihany koa izy , dia ny tantaran-dramatoa ravelonjanahary tany manolotrony tamin’ny 1927-1928 ilay antsivan’ny finoana 1979 ankoatra ireo , nanoratra boky maro momba ny fanofanana sy tari-dalana samihafa izy fanofanana biraom-piangonana, tari-dalana momba ny litorjia, tari- dalana momba ny asa fikarohana, sns nanoratra boky , fitaovana ho an’ny fiangonana ihany koa izy dia ny konkordansa amin’ny fihirana. Nanampy izany ny boky fitaizam-panahy samihafa izy ihany koa dia nanoratra ny gazety sakaizan’ny mpitandrina.
Dinihina ao amin’ny lafiny sôsialy ny lamim-piarahamonina, ny lafiny fahasalamana, ny fianarana sy fanabeazana ary ny finoana sy ny fomba amam-panao izay misy ao amin’ny kaominina tritriva. 1.2.1.1. Ny lamim-piarahamonina amin’ny fanatontosana ny asa aman-draharaha dia manana rafitra sy lamina mifehy azy ny fiarahamonina. Manana tsinjara toerana maromaro ny olona iray. Mifanandrify ny anjara asan’ny sokajin’olona tsirairay anaty rafitra sy ny tsinjara toerana tanan’ny tsirairay anaty rafitra misy azy. Anjaran’ny vehivavy, ohatra, ny mitaiza ny zanany sy manabe azy satria renim- pianakaviana izy. Ny lehilahy kosa no raim-pianakaviana, mamelona ny ankohonany izy, noho izany. Ny ankizy kosa dia manaiky sy mankato ireto ray aman-dreniny amin’ny maha zanaka azy. Tsy natao latsa-danja ihany koa ny fandinihana azy ity satria amin’ny alalan’izany no itarafana ny fandraisana anjaran’ny tsirairay amin’ny fampandrosoana atao aminy ; na amin’ny hevitra na amin’ny asa. Miainga amin’ny fandinihana ny rafi- piarahamonina ny fandinihana ny toe-javatra ara-piarahamonina mahafaobe, izay tsy afa-misaraka indrindra amin’ny endrika manara-pitsipika isehoan’ny trangam-piarahamonina, araka ny voalazan’i levi-strauss hoe raha miresaka momba ny rafi-piarahamonina dia tsy maintsy mandinika ny endrika manara-pitsipika isehoan’ny trangam-piarahamonina14 endrika roa no isehoan’ny lamim-piarahamonina ny lamim- piarahamonina nentin-drazana sy ny lamim-piarahamonina ara-panjakana.
Asa vadi-drano ka tsy vita raha tsy ifanakonana ny fikajiana sy ny fanandratana vakoka. Tanjak’ireo rafitra misy eto madagasikara ny fisian’ny fiaraha-miasa voafaritra mazava eo amin’ny rafi-panjakana miainga amin’ny ministeran’ny kolontsaina sy ny vakoka ary ireo rafitra tsy miankina sy ny fikambanana iraisam-pirenena.
Nifarana tamin’io taona 1972 io ny repoblika voalohany. Nijoro ny repoblika faharoa taorian’ny fitondrana tetezamita ny 1975. Rivo-baovao indray no niainan’ny fampianarana. Natao nifanojo tamin’ny fitakian’ny mpianatra sy ny vahoaka ny rafitra vaovao hitantanana ny fampianarana malagasy. Nirosoana ny fanalalahana ny fampianarana mba hahatonga ny malagasy rehetra handia ny sekoly. Maro mantsy ireo tsy afa-miditra ny varavaran-tsekoly, indrindra fa ireo zanaky ny vahoaka madinika. Hoy ny mpanoratra ny fandiavana azy ireny, misy ny tsy ilana sarany, nefa ireo kojakoja sy fitaovana ianarany , dia ny ankizy no miantoka, manao izay fomba hahitana aiza àry no handrosoan’ny zanak’ireo tsy mba manana? H. A, fiz ii
Manamafy izany i olivier reboul27 raha nilaza fa raha eo amin’ny sehatry ny pôlitikan’ny varotra, ny fandrisika dia fitambaran’ireo hanentanana ny mpanji fa hividy ny entana. Izany no antony anaovana dokam-barotra. Azo ampiharina amin’ny fampianarana ihany koa izany, ka ny mpianatra no mandray ny toeran’ny mpanjifa, izany hoe manjifa ny fahalalana. Ampirisihana amin’ny fomba maro ny mpianatra mba hanjifa fahalalana ka ho tontosa ny fampianarana. Mi famatotra tsy azo sarahina, araka izany, ny fandrisihana sy ny fahalianana. Raha tsy misy faharisihana mantsy dia tsy misy ny fahalianana, nefa koa raha tsy misy fahalianana dia tsy misy faharisihana. Fa ankoatra ny fandrisihana ny mpianatra dia miteraka fahalianana ho azy ireo ihany koa ny fanehoana zava-baovao, miala amin’ny mahazatra. Ny fahalianana mantsy dia tsy inona akory, fa hetaheta te hahafantatra, na hahita, na handre zavatra izay mbola tsy fantatra mazava ny momba azy. Maro ny zavatra tsy mbola fantatry ny mpianatra eo amin’ny fampianarana. Anisan’izany ny tsy fahafantarana ny antony ianarana ny taranja malagasy sy ny voka-tsoa azo avy amin’izany. Ilaina, araka izany, ny fampahafantarana ataon’ny mpampianatra ny zava-kendrena amin’ny fampianarana ny taranja malagasy dia ny tanjona izany. Ohatra ny fampianarana ny riba dia natao mba hitondra fampivoarana ny fiainam-pirenena amin’ny lafiny maro lafiny fiarahamonina, lafiny toe-karena, lafiny pôlitika, lafiny tontolo iainana, lafiny finoana. Natao ihany koa ny fampianarana ny riba sy ny lohahevitra, mba hahafahana mitahiry ny kolontsain’ny firenena iray, ka hijoro sy
Ny orana eto no anoharana ary ranomaso no oharina. Ity farany dia takatra avy amin’ny teny maneho fanovana endri-javatra masoko. Ireo fanovana endri-javatra tsirairay ireo dia narahan’ny fomba filaza miendrika filaza masaka avokoa safomorona nitobaka tomany izay maneho ny habetsahan’ny ranomaso sy orana mangotraka izay maneho fa tsy ara-dalàna intsony ny ranomaso mivoaka fa mivadika mangotraka vokatry ny hafanam-po tafahoatra hatrao anaty, izany hoe ny teny iharan’ny filaza masaka dia nitobaka sy nangotraka. Araka izany, ny fomba fanoratra teraky ny fifamenoan’ireo fomba filazan-javatra telo ireo dia nanamora ny famaritana ny endrika nisehoan’ny fisaonan’ny mpikambana faribolana sandratra, izany hoe fomba filaza azo heverina fa nahatafitana ny alahelo anaty sy ny fitomaniana fatratra na tafahoatra tsy araka ny tokony ho izy niatra tamin’ny faribolana sandratra nandritra ny fisaonany an’i elie r.
Ny voambolana saika hita tao amin’ireo vondrona ambara avokoa ireo voambolana na fomba fiteny tena manavanana ny maro ary fampiasany matetika. Anisan’izany ny teny verindroa, ny fomba fiteny malagasy na ny fanoharana, ny voambolana fampiasa andavanandro, ny voambolana fampiasan’ny tanora, ny voambolana kristianina, ny voambolana avy amin’ny tontolo malagasy, ny voambolana frantsay, ary ny voambolana frantsay nogasiana.
Ilam-pitandremana ny fanefana sorona, ka hatonina mandrakariva ny mpanandro na mpimasy ijerena ny andro tsara anatontosana izany sy ny omby hampiasaina satria ny tononandro tsy mahalehilahy. Araka izany, ankinina amin izy ireny ny fanarenana sy fampilaharana ny vintana sy ny tononandro hifanaraka amin ny volon omby. Atahorana sao hitondra loza na hampisy fahavoazana eo amin ny fiarahamonina ny tsy firindran izany. Ny andro alahamady matetika no andro voatokana anaovana sorona ary ny omby mazava loha sy mena no vonoina amin izany. Anisany biby tena nankafizin ny razana ny omby. Heverin ny olona ihany koa fa fanomezana tsara indrindra atolotra an ny zanahary sy ny razana17izy ireny. Porofon izany ny fampiasan ny olona ny omby rehefa hivavaka amin ny zanahary sy ny razana na rehefa manatanteraka fomban-drazana isan-karazany. Ilaina koa izy rehefa misy fahafatesana mitranga eo amin ny fiarahamonina, tsy maintsy mamono omby andofosana ilay maty. Manaloka na manangatra mampatahotra mantsy, hono, izy ireny raha tsy amonoana omby. Henatra sy fahafaham-baraka eo amin ny tany ama-monina ny fandrenesana ny toe-javatra toy izany satria midika ho tsy fahefana adidy teo amin ireo ray aman-dreny niandohana ka mahavoatsiny.
Abaribariny eo am-panombohana ny tononkalo fa tsy tandra vadin- koditra ny fahantrana, ka azo sorohina tsara. Izany anefa, hoy izy, dia mila ny finiavan’ny tsirairay hiavo-tena. Manome ohatra ny mpanoratra, fa ny fambolena sy ny fampivoarana izany mba hifanaraka amin’ny toetr’andro, dia fomba azo atao hoentina mioitra eo amin’ny fiainana. Milaza izy fa tsy vitan’olon-drery izany, fa mila ny fiaraha-mientan’ny rehetra mba hahazoana vokatra tsara sy fampidiram-bola haingana amin’ny alalan’ny fanondranana ny vokatra mankany ivelany.
Amin’io fotoana io dia tsy mahazo mitafy ny fanamiana maha mpanjaka azy ny mpanjaka rehetra afa tsy ilay mangataka tsodrano ihany. Ny antony dia ny iavahany amin’ny maro ary indrindra hisantarany manokana izany fanamiana izany ao amin’ny lapa masina. Amin’io fotoana io ihany koa dia ny mpanjaka lahy ihany no mandeha eny ivatofa tsy miaraka amin’ny vadiny. Ny antony dia ny lehilahy no mandova fanjakana ao ivato fa tsy vehivavy, noho izany diany lehilahy ihany no omena tsodrano ao amin’ny fanandratana mpanjaka toy itony. Ny an’ny mpanjaka vavy kosa dia tanterahina eny an-tanàna ihany amin’io fotoana io ihany koa. 3-3-3-2-ny fombafomba atao mandritra izany
Misy kosa ny feon-teny maka ny toetry ny renifeo sy maka ny toetry ny zanapeo; izany toe-javatra izany no ilazana azy ireo hoe sarirenifeo na sarizanapeo. Roa izy ireo eo amin’ny teny indonezianina sy ny teny malagasy, dia ny feon-teny j sy w ilay feon-teny voalohany dia miasa ao amin’ny voanteny indonezianina yakin jakin mino, matoky ; ilay faharoa kosa dia miasa ao amin’ny voanteny indonezianina wanita wanita vehivavy ilay voalohany dia miasa ao amin’ny voanteny malagasy ihany ’jani sy miasa ’mjasa ; ilay faharoa miasa ao amin’ny voanteny malagasy hoatra ’wotra sy fivoahana fi? Vwahana eo amin’ny teny malagasy dia tsapa fa miasa toy ny zanapeo ny feon-teny j, w ao amin’ny voanteny miasa ’mjasa sy fivoahana fi’ vwahana satria mipetraka aorian’ny renifeo araka ny takin’ny rafi-peo malagasy; miasa toy ny renifeo kosa ireo feon-teny ireo ao amin’ny voanteny ihany ’jani sy hoatra ’wotra satria mandray ny toeran’ny renifeo araka ny takin’ny rafi-peon-teny malagasy ka ifamalian’izy ireo amin’ny renifeon’ny voanteny tany ’ tani sy loatra ’ lotra .
Ireo sary ao amin’ny tononkalon’ny r. Fidimanantsoa fomba iray ahafahana mikaroka ny lafika tokana ihany koa ny fandalinana ny sary, saingy eto izy, dia hiasa ho fanamafisana, na fandrodanana ny lafika tokana fo mitomany hita tamin’ny fanisana ireo voambolana mateti-piherina. Koa, hiroso amin’ny fandinihana ireo sary misy rohy taratra amin’ny lafika tokana ny asa; ny vainga moa no akora iaingana amin’ny fanatanterahana izany. Ireo vainga tsy manana aina no anombohana azy, ary avy eo ireo vainga manana aina.
Tahaka ny olon-drehetra eto amin’izao tontolo izao ; saingy tiany kokoa ny fitsinjarana amin’ny mpiara-monina izay ananany fa tsy ny fampiasana izany samirery 124 endri-piharian-karena hatrizay ny fifanakalozana, saingy niha tsy hita tsikelikely rehefa niditra ny vola ka nahazo laka mandraka ankehitriny. Tsy foana tanteraka anefa io fomba io, fa mbola hita amin’ny lafin-javatra maro ankehitriny. Karazany roa ny takalo misy ny takalo izay ifanaovan’ny olona roa manana entam-barotra mitovitovy tombam- bidy ary tsy misy vola atsindry azy. Misy ny takalo arahina vola tsindriny ary matetika no entam-barotra roa mitovy karazana saingy samy hafa ny tombam-bidiny no ifanakalozana amin’izany. Ohatra iainan’ny maro ankehitriny ny fifanakalozana finday. O fivarotana sy fikaramana lalan-tokana ahazoam-bola ny fitondrana ny vokatra eny an-tsena, ary fanirian’ny tantsaha ny hahalafo izay entana entiny any an-tsena. Hoy i h. M. Dubois eto no isehoan’ny toetra mampiavaka ny merina sy ny betsileo ary ny amin’ny fialam-boly tiany avy. Hoan’ny merina dia fitiavan-kivarotra, ho an’ny betsileo dia fitiavan-kandehandeha sy hividy .125 sehatra ihaonan’ireo vokatra rehetra entin’ny tantsaha ny tsena, satria manomboka amin’ny vokatra madinika azo vimbinina ka hatramin’ny entina an-tsarety na amin’ny fiara dia samy hita ao avokoa. Ao ihany koa ireo vokatra samihafa avy any ivelan’ny kaominina talata volonondry ampidirin’ny mpandraharaha isan-tsokajiny. Mbola taratra ny fahatanterahan’ny tenin’andrianampoinimerina hoe asia’ko tsena atao ko lapa ivarotana izao zavatra rehetra ananany olona sy ividianany ny olona tsy mananana, sy ivelomana, sy atao filan-karena ny kamboty sy ny malahelo k’izao ny anangana’ko ny tsena, atao fivelomana fa ny tsena no fivelomana, ry ambanilanitra ; na dia mangahazo masaka aza dia ento, amidio any an-tsena ; na inona na inona raha zavatra mihetsiketsika fomba ny
Atolotray am-panetren-tena izany, tompoko. Tsapanay tokoa fa ny ondrilahy be hofaka no tokony ho sahaza anareo; fa ny valala tsy an-tanana hono tsy atolo-jaza, ny tany mena tsy mirehitra. Ka isoronanay ny tsiny fa sahazanay manolotra tompoko, fa tsy sahaza anareo tolorana azy.
Fampielezan-kevitra ho an’ny mpanao pôlitika ifandrombahana ho an’ny mpanao fampielezan-kevitra amin’ny fotoam-pifidianana isan’ambaratonga ny andro talata, tsena ao amin’ny kaominina talata volonondry, satria tsy sarotra ho an’ny tantsaha ny fandraisana hafatra ampitaina amin’io. Toy izao no filazan’i faranirina esoavelomandroso ny zava-nitranga tao amin’ny tsena iray tao an-drenivohitr’i madagasikara ny tsena an-kalamanjana, irohotan’ny vahoaka maro, tandrenivohitra sy tambanivohitra no toerana nofisina mba hanaparitahana ny fampielezan-kevitra politika. Tamin’ny 1936, taonan’ny fanalalahana amin’ny endrim-panjanahan-tany, taona nitondra fanantenana na nofinofy , ny mpomba an’i jean ralaimongo iray sy ny kôminista frantsay paul dussac no niantso kabary teo amin’ny tsenan’andravoahangy, faritra be mponina sy be olona. Io kabary io dia ho fangatahana amin’ny mpihaino azy ny handraisany anjara amin’ny firotsahana hitolona ho an’ny fitiavan-tanindrazana 118.
Ny fiainana. Sarotra anefa ny mahita izany fiainana tsy ahitana olana izany. Nentina hampaherezan-tena ihany araka izany ny hyperbole eto. Tahaka izany koa no hita amin’ny hoe ataoko havana daholo ny olona rehetra. Endrika isehoan’ny ezaka atao’ny mpandray anjara fototra io hihoarana amin’ny olam- piainana izay mianjady aminy. Araka izany dia tsy mahavaha tanteraka ny olana ny fanolorana ny andram-bahaolana eto fa entina mba hampitony ny saina hahafahana miatrika ny olana.
Izao ny fiafaran’ny tanindrazana. Nofaranany tamin’ny fitarihana ny vahoaka izany, ka hoy indrindra izy ka noho izany, hovelomina ny nentin-drazana, hofohazina ny sampy masina, hohamasinina ravololona ka na iza hisakana izao hevitra izao, na iza hitsivalana, na iza hanatsatso, na iza hanakivy; fatambary hariva izao ka tsy azon-tsampona intsony, ary tafika efa nidika ka tsy maintsy miroso 314 hitantsika teo ny fanafihana avy hatrany, fa misy koa ny valim- panafihana. Misy dimy ny isany efa hita teo aloha ny iray amin’ireo, izay tsy inona fa ny antomboka. Ireto kosa ny efatra hafa; voalohany amin’izany ny antsongoloka.
Ny fitaovana iaingana itondrana ny lesona dia tsara raha fantenana mba hifanaraka amin’ny tanjona kendrena aty amin’ny vontoatim-pampianarana azo atao ny miainga amina lahatsoratra na lahabolana na resadresaka aorian’ny fampifanatrehana mivantana lanonam-pianakaviana na aorian’ny fanadihadiana amina sokajin’olona manana sedra ofana amin’ny fahalalana mikasika izany ekena fa mety hisedra olana na marimarina kokoa , mametraka olana ny fampiasana azy tsirairay ireo , tsy afa-miala amin’ireo anefa isika ka tsara raha anaovana fandinihana mialoha izay horaisina.
Ny fahatsiarovana sy ny fifandraisana am-po ary ny fitia tsy te hisaraka intsony. Tsy mahita teny entina hampiononana anao aho ka aleoko mangina dia fanginana tokoa no tohin’izany teny izany. Niantoraka teny aminy aho nifokofoko nitomany. Ary taorian’ny patrapatra- dranomaso niraraka teny amin’ny endriko ary namoto ny ankajony dia tara- pahazavana no hitako teny amin’ny masony mandrakariva an-tsary ny hamiramiran’ny endriko tojo fiononana. Niomana aho! Ny teny tsotra nefa feno fahendrena sy vokatry ny fo no nataony no nahatonga izany. Raha tsy tsara orina ny fitiavako ny vady andefimandriko dia angamba ho tendrombohitra hafa indray no nentiko nanaraka ahy hanamafy ny tendrombohitra naorin’ny razanay. Tsy takatra takarina ny lanjan’ny teny atao ary tsy hay refesina ny heriny. Eny teny kely monja feno hatsaram-panahy. Tonga hevitra mafonja ka nitondra hery ho ahy hoy ny tononkira iray izay. Diso fihevitra ireo mihevitra raha momba ahy, fa nahazera tendrombohitra aho. Vao mainka mafy orina ao am-poko sy ao an-tokotanin’ny fahatsiarovako ny rivotra madion’ny finoana sy fanantenana ary ny fitiavana eo am-piandrasana ny fitsanganan’ny tena amin’ny maty.